पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र अंतर्गत कोडरमा-कोवाड मुख्य मार्ग स्थित मरकच्चो राधा पेट्रोल पंप के समीप एक कार के अनियंत्रित होकर पेड़ मे टकरा जाने से कार मे सवार एक युवक घायल हो गया। घायल की पहचान गिरिडीह जिला के सरिया निवासी मुकेश दास (26) के रूप मे की गयी है। घटना मंगलवार की शाम लगभग 5.30 बजे की है।
जानकारी अनुसार मुकेश अपने अन्य परिजनों के साथ जयनगर से अपने घर सरिया वापस लौट रहे थे, इसी क्रम में पेट्रोल पम्प के समीप पंहुचते ही कार अनियंत्रित होकर एक पेड़ से टकरा गयी, जिससे कार में सवार मुकेश घायल हो गया। वहीं अन्य बैठे लोगों को भी मामूली चोटें आयीं हैं। घटना की सूचना मिलने पर थाना प्रभारी सतीश कुमार घटना स्थल पर पंहुचे तथा 108 एंबुलेंस बुलाकर ग्रामीणों के सहयोग से घायल को सामुदायिक स्वास्थ केंद्र भेजवाया। जहां घायल का प्राथमिकी इलाज के बाद बेहतर इलाज के लिए सदर अस्पताल रेफर कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn